
Δεν υπάρχει έξοδος από το μνημόνιο χωρίς 
έξοδο από το ευρώ αλλά η έξοδος από το ευ¬ 
ρώ δεν σημαίνει και έξοδο από το μνημόνιο 


Εννιά μήνες μετά την υπο¬ 
γραφή του μνημονίου οι συνέ¬ 
πειες του γίνονται όλο και πιο 
έντονες. Η πλειοψηφία των 
απλών ανθρώπων βλέπει τη 
ζωή του να χειροτερεύει μέρα 
με τη μέρα. 

Η κυβέρνηση μπορεί να πα¬ 
νηγυρίζει για τα μπράβο που 
εισπράττει από την τρόικα και 
την πρώτη αναβάθμιση από 
οίκο αξιολόγησης αλλά η α¬ 
νεργία κοντεύει στο 20% ενώ 
στους νέους ηλικίας 18-35 
ακουμπά σχεδόν το 50%. Οι 
μισθοί έχουν μειωθεί κατά 
20% -25% στο δημόσιο και 
πολύ περισσότερο στον ιδιωτι¬ 
κό τομέα. Οι συντάξεις το ίδιο, 
ενώ η επιβολή τελών στα νο¬ 
σηλευτήρια κάνει την ιατρο¬ 
φαρμακευτική περίθαλψη στα 
δημόσια νοσοκομεία σχεδόν 
απαγορευτική ιδιαίτερα για αυ¬ 
τούς που την χρειάζονται πε¬ 
ρισσότερο, τους ανέργους και 
τους χαμηλοσυνταξιούχους. Οι 
περικοπές στην Υγεία και την 
Παιδεία δημιουργούν τεράστια 


προβλήματα στους εργαζόμε¬ 
νους σε αυτούς τους τομείς 
αλλά και στους μαθητές και 
φοιτητές, ενώ οι περικοπές 
στις κοινωνικές παροχές αφή¬ 
νουν εκτεθειμένες τις πιο ευά¬ 
λωτες ομάδες του πληθυσμού. 

Παρ’ όλα αυτά η κυβέρνηση 
επιμένει ότι ο μόνος δρόμος 
για έξοδο από το μνημόνιο εί¬ 
ναι η πιστή και άμεση εφαρμο¬ 
γή του και ετοιμάζεται να ξε¬ 
πουλήσει τους πιο κερδοφό- 
ρους ημικρατικούς οργανι¬ 
σμούς, ΑΤΗΚ, ΑΗΚ και Αρχή 
Λιμένων που αξίζουν πάνω 
από 8 δις συνολικά για να πά¬ 
ρουν 1.4 δις που ζητά η τρόι¬ 
κα. Έχουν συμπεριλάβει ακό¬ 
μη στο δεύτερο μνημόνιο (γιατί 
αυτό είναι το υποτιθέμενο 
«επικαιροποιημένο μνημόνι¬ 
ο») πρόνοια που απαγορεύει 
στη Βουλή να ψηφίσει νόμους 
που να εμποδίζουν τις εκποιή¬ 
σεις ακόμη και της πρώτης κα¬ 
τοικίας για όσους δεν μπορούν 
πλέον να πληρώνουν τα δά¬ 
νεια τους. 

Προβάλλουν το παράδειγμα 
της Ιρλανδίας που βγήκε από 
το μνημόνιο μετά την υλοποίη¬ 
ση των όρων του. Ξεχνούν να 
μας πουν όμως ότι αυτοί που 
βγήκαν από το μνημόνιο, είναι 
οι τράπεζες και οι επιχειρήσεις 
και όχι οι εργαζόμενοι. Για αυ¬ 
τούς οι μειώσεις μισθών, συ¬ 
ντάξεων, οι περικοπές στις 
κοινωνικές δαπάνες, οι φορο¬ 
λογίες, και πολλά άλλα 
έμειναν και θα χρειαστούν 
πολλά χρόνια και αγώνες για 
να τα πάρουν πίσω. Το ίδιο 
ισχύει και για μας. Ακόμη και 
αν βγει η «οικονομία» δηλαδή 
οι τράπεζες και οι επιχειρήσεις 
από το μνημόνιο (που δεν ξέ¬ 
ρουμε πόσες φορές θα χρεια¬ 
στεί να «επικαιροποιηθεί» α¬ 
κόμη για να γίνει αυτό) εμείς 
θα χρειαστούμε χρόνια και 
σκληρούς αγώνες για να ξανα¬ 
κερδίσουμε αυτά που μας πή¬ 
ραν. 

Ποιοι ευθύνονται 

Το μνημόνιο δεν είναι η σω¬ 
τηρία μας όπως υποστηρίζει η 
κυβέρνηση. Στη πραγματικό¬ 
τητα το μνημόνιο μας επιβλή¬ 
θηκε από την τρόικα για να 
εξασφαλίσει ότι θα πάρουν 
πίσω αυτά που χρωστά το 
κράτος και οι τράπεζες στους 


ευρωπαίους τραπεζίτες και 
τους κερδοσκόπους της αγο¬ 
ράς. Το περασμένο καλοκαίρι 
η τρόικα έδωσε 3 δις σαν 
πρώτη δόση του δανείου. Από 
αυτά έπρεπε να πληρωθούν 
450 εκατομμύρια σαν τόκοι 
περιόδου και 1,8 δις σε ληξι¬ 
πρόθεσμα ομόλογα του δημο¬ 
σίου. Κάποια από αυτά τα ο¬ 
μόλογα πληρώθηκαν και κά¬ 
ποια ανανεώθηκαν που σημαί¬ 
νει ότι θα τα ξαναβρούμε 
μπροστά μας. Το ίδιο έγινε αρ¬ 
γότερα με άλλο 1,8 δις που 
δόθηκε για την ανακεφαλαιο- 
ποίηση των Συνεργατικών 
ιδρυμάτων. Είναι φανερό ότι 
τα λεφτά του δανείου δεν πάνε 
σε αναπτυξιακά έργα ή για 
«επανεκκίνηση» της οικονομί¬ 
ας όπως μας λένε αλλά πίσω 
στους δανειστές μας για να 
τους εξοφλήσουμε 

Ποιοι ευθύνονται όμως για 
αυτά τα χρέη. «Μαζί τα φάγα- 
με» όπως είπε και ο διαβόητος 
Πάγκαλος και επαναλαμβά¬ 
νουν και εδώ πολλοί συνοδοι¬ 
πόροι του; Όχι βέβαια. Δεν 
φταίμε εμείς ούτε για τα δάνεια 
του κράτους και πολύ περισ¬ 
σότερο για τα χρέη των τραπε¬ 
ζιτών. Τα χρέη του κράτους 
δημιουργήθηκαν από τα τερά¬ 
στια εξοπλιστικά προγράμμα- 

τα (5-300, ΤΟΡ-Μ1 και άλλα) 
και τις προμήθειες που 
έτρωγαν οι διάφοροι 
«πατριώτες» που μας 
«υπηρετούσαν» από τα κρατι¬ 
κά και πολιτειακά αξιώματα. 
Σύμφωνα με στοιχεία του 
(5ΙΡΚΙ), που είναι ο πιο έγκυρος 
οργανισμός παρακολούθησης 
των διεθνών στρατιωτικών δα¬ 
πανών, από το 1988 μέχρι το 
2012 η Κυπριακή Δημοκρατία 
είχε δαπανήσει γύρω στα 
10,5 δις ευρώ. Ένα ποσό τε¬ 
ράστιο για το μέγεθος και τις 
αντοχές της κυπριακής οικονο¬ 
μίας. 

Τα ελλείμματα δεν δημιουρ- 
γήθηκαν από λεφτά που δόθη¬ 
καν για κοινωνικές παροχές ή 
για ενίσχυση του κράτους 
προνοίας. Αυτά ήταν ελάχιστα 
μπροστά στα δισεκατομμύρια 
που δόθηκαν στους τραπεζί¬ 
τες και τους κερδοσκόπους 
της αγοράς που τα έφαγαν, 
όπως και τις καταθέσεις του 
κόσμου, τζογάροντας στη 
φούσκα των ακινήτων, στα 
ελληνικά ομόλογα, στην επέ¬ 
κταση τους στις χώρες της 
Ανατολικής Ευρώπης και κερ¬ 
δοσκοπώντας με επισφαλή 
δάνεια. Το ύψος των δανείων 
που είχαν χορηγήσει οι κυπρι¬ 
ακές τράπεζες σύμφωνα με 


την ΙηΙθΓΠθΙίοπθΙ ΗβταΙά 
Τπβυηθ τηςί2 Απριλίου 2012, 
έφταναν τα 152 δις Ευρώ, ένα 
ποσό επτά φορές μεγαλύτερο 
από το ΑΕΠ της χώρας. Ε- 
πρόκειτο για μια φούσκα γιγα- 
ντιαίων διαστάσεων, συγκρι- 
νόμενη μόνο με εκείνη της Ισ¬ 
λανδίας ή της Ιρλανδίας, καθι¬ 
στώντας αδύνατο για την κυ¬ 
βέρνηση Χριστόφια ή οποια¬ 
δήποτε άλλη κυβέρνηση να 
επιλύσει την κρίση με ίδια μέ¬ 
σα. 

Και όμως τολμούν να μας 
λένε ότι φταίξαμε όλοι και ότι 
επωφεληθήκαμε όλοι. Μαζί 
φάγαμε τα 9,5 δις του ΕΙ_Α 
που πήραν Λαϊκή και Τράπεζα 
Κύπρου από την Ευρωπαϊκή 
Κεντρική Τράπεζα; Μαζί φάγα¬ 
με τα εκατοντάδες εκατομμύρι¬ 
α που έδινε ο Βγενόπουλος 
στους φίλους του σε Ελλάδα 
και Κύπρο χωρίς καμιά εξα¬ 
σφάλιση ή σαν δώρα για τις 
«εξυπηρετήσεις» που του 
έκαναν; Μαζί φάγαμε τα 6,2 
δις που χρωστούν 20 μεγαλο¬ 
καρχαρίες της αγοράς στις 
τράπεζες (που είναι το μεγα¬ 
λύτερο μέρος από τα μη εξυ¬ 
πηρετούμενα δάνεια των τρα¬ 
πεζών σήμερα); Στους δικούς 
μας λογαριασμούς στο εξωτε¬ 
ρικό βρίσκονται τα δεκάδες ή 

και εκατοντάδες εκατομμύρια 
που φυγαδεύτηκαν λίγο πριν 
το κούρεμα ή ακόμη και μετά; 

Αυτά είναι που χρειάζεται 
να πληρώσουν σήμερα και τα 
φορτώνουν στην πλάτη των 
εργαζομένων. Μας έχουν γυ¬ 
ρίσει σε συνθήκες της δεκαετί¬ 
ας του ’60 και τολμούν ακόμη 
να μας λένε ότι «θα μετατρέ¬ 
ψουμε την κρίση σε ευκαιρία». 
Φυσικά για αυτούς είναι ευκαι¬ 
ρία να πατήσουν πάνω στην 
καταστροφή που οι ίδιοι προ- 
κάλεσαν για να βάλουν χέρι 
στους κερδοφόρους ημικρατι- 
κούς οργανισμούς και να πά¬ 
ρουν πίσω ότι κέρδισαν με θυ¬ 
σίες και αγώνες οι εργαζόμε¬ 
νοι τα τελευταία 60 χρόνια. Για 
μας τι ευκαιρία μπορεί να είναι 
να χάνεις τη δουλειά σου, το 
σπίτι σου, να καταφεύγεις στα 
κοινωνικά παντοπωλεία και τα 
συσσίτια; 

Μόνο με την τραγωδία του 
74 μπορούν να συγκριθούν οι 
συνθήκες σήμερα. Μόνο που 
τότε ο κόσμος έχανε τα σπίτια 
του σε ένα πόλεμο, και το κρά¬ 
τος έκτιζε προσφυγικούς συ¬ 
νοικισμούς για να τον στεγά¬ 
σει. Σήμερα κινδυνεύει να τα 
χάσει γιατί οι τράπεζες ετοιμά¬ 
ζονται να εκποιήσουν τα σπίτι¬ 


α χιλιάδων φτωχών ανθρώ¬ 
πων που χρωστούν μερικές 
χιλιάδες ευρώ, και δεν μπο¬ 
ρούν πια να τα ξεπληρώσουν. 
Η κυβέρνηση όχι μόνο δεν κά¬ 
νει τίποτα για να το εμποδίσει 
αλλά συμφώνησε με την τρόι¬ 
κα ότι ούτε η Βουλή δεν θα 
μπορεί να ψηφίσει κάποιο νό¬ 
μο για να προστατέψει αυτόν 
τον κόσμο. 

Δεν είναι μονόδρομος 

Αυτά σημαίνει η πιστή ε¬ 
φαρμογή του μνημονίου που 
ζητά η κυβέρνηση και οι απο¬ 
λογητές της. Ζητούν να σκύ¬ 
ψουμε το κεφάλι, να τα δε¬ 
χτούμε, όπως και όσα θα ακο¬ 
λουθήσουν, και να δουλέψου¬ 
με για να υλοποιήσουμε τις 
πρόνοιες του μνημονίου όσο 
πιο γρήγορα γίνεται. Οτιδήπο¬ 
τε άλλο μας λένε θα οδηγήσει 
σε χρεοκοπία. 

Η οποιαδήποτε αμφισβήτη¬ 
ση αυτής της προοπτικής σκο¬ 
ντάφτει στο ερώτημα: που θα 
βρούμε τα λεφτά που χρειαζό¬ 
μαστε; Αυτό όμως είναι ένα 
πλασματικό ερώτημα. 

Το πρόβλημα δεν είναι ότι 
δεν υπάρχουν λεφτά για να 
λειτουργήσει το κράτος, η δη- 

μόσια υπηρεσία, τα νοσοκο¬ 
μεία, τα σχολεία, τα ασφαλιστι¬ 
κά ταμεία κλπ. Λεφτά για όλα 
αυτά υπάρχουν όπως υπήρ¬ 
χαν για δεκαετίες. Το κράτος 
παίρνει αρκετά από τις φορο¬ 
λογίες και τα τέλη που υπερ¬ 
καλύπτουν τις ανάγκες του. 
Εκείνο που δεν υπάρχει είναι 
λεφτά για να πληρωθούν τα 
χρέη. Οι προϋπολογισμοί τα 
τελευταία χρόνια είναι ελλειμ- 
ματικοί όχι γιατί ξοδεύονται 
πολλά για αυτούς τους τομείς 
αλλά γιατί πληρώνονται τόκοι 
(που φτάνουν σχεδόν το 1 δις 
τον χρόνο) και δόσεις των δα¬ 
νείων που έγιναν για να στηρί¬ 
ξουν τις επιχειρήσεις και τις 
τράπεζες όπως το 1,8 δις που 
δόθηκε στη Λαϊκή το καλοκαίρι 
του 2012. 

Κανείς όμως δεν ζητά από 
αυτούς που δημιούργησαν τα 
χρέη, τους τραπεζίτες και τους 
κερδοσκόπους της αγοράς 
που έχουν στο εξωτερικό σε 
ασφαλείς λογαριασμούς δισε¬ 
κατομμύρια να πληρώσουν τα 
χρέη που δημιούργησαν. 

Η κυβέρνηση προτιμά να 
κρύβει ή στη καλύτερη περί¬ 
πτωση να αγνοεί αυτή την 
πραγματικότητα και να επιμέ¬ 
νει στα προγράμματα λιτότη¬ 


τας και περικοπών των κοινω¬ 
νικών παροχών και στις ιδιωτι¬ 
κοποιήσεις. 

Μα δεν είναι οι κρατικές επι¬ 
χειρήσεις που προκάλεσαν 
την κρίση αλλά ιδιωτικοί οργα¬ 
νισμοί και ιδιωτικές επιχειρή¬ 
σεις. Η Ι_βΜηΐ3η Βγο1Ιτθγ5 στις 
ΗΠΑ από την κατάρρευση της 
οποίας ξεκίνησε το ντόμινο της 
κρίσης που έφτασε και στην 
Ευρώπη και την Κύπρο δεν 
είναι καμιά κρατική τράπεζα 
αλλά ένας ιδιωτικός κερδοσκο¬ 
πικός οργανισμός που λει¬ 
τουργούσε με τους νόμους της 
αγοράς. Το ίδιο είναι και οι κυ¬ 
πριακές τράπεζες που έπαιξαν 
με τους νόμους της αγοράς και 
της κερδοσκοπίας τα δισεκα¬ 
τομμύρια που καλείται σήμερα 
να πληρώσει ο κόσμος. 

Παρ’ όλα αυτά οι απολογη¬ 
τές της αγοράς μας λένε ότι θα 
πρέπει να ιδιωτικοποιηθούν οι 
δημόσιες επιχειρήσεις που εί¬ 
ναι κερδοφόρες γιατί στο μέλ¬ 
λον μπορεί να μην είναι, και 
ότι κάτω από ιδιωτικό καθε¬ 
στώς θα αποδίδουν καλύτερα 
και θα μειωθούν τα τέλη αυ¬ 
τών των υπηρεσιών. Η πραγ¬ 
ματικότητα όμως μαρτυρά το 
αντίθετο. Στη Βουλγαρία μετά 
την ιδιωτικοποίηση της Αρχής 

Ηλεκτρισμού το ρεύμα ανέβη¬ 
κε στα ύψη προκαλώντας τε¬ 
ράστιες αντιδράσεις ενώ στη 
Λιθουανία αναγκάστηκε το 
κράτος να ξαναπάρει τον 
έλεγχο της μετά την ασυγκρά¬ 
τητη αύξηση της τιμής του 
ρεύματος. 

Χρειάζεται ακόμη πολύ υ¬ 
ποκρισία για να μας λένε ότι 
το πρόβλημα της δημόσιας 
υπηρεσίας και των δημοσίων 
επιχειρήσεων είναι το υπερά¬ 
ριθμο προσωπικό. Δεν είναι 
υπεράριθμό το προσωπικό σε 
αυτούς τους τομείς, αντίθετα 
σε πολλές περιπτώσεις υπάρ¬ 
χει έλλειψη προσωπικού 
όπως στα νοσοκομεία, τα σχο¬ 
λεία, ενώ οι ημικρατικοί οργα¬ 
νισμοί όπως η ΑΤΗΚ και η Α- 
ΗΚ χρειάστηκαν προσωπικό 
για να κτίσουν τα δίκτυα παρο¬ 
χής των υπηρεσιών τους και 
στις πιο απομακρυσμένες πε¬ 
ριοχές της Κύπρου. Σήμερα 
θα πρέπει να τους πετάξουν 
σαν στυμμένες λεμονόκουπες; 
Αν είναι όμως σε κάποιες πε¬ 
ριπτώσεις υπεράριθμο το 
προσωπικό, πως έγινε αυτό; 
Η απάντηση είναι σε όλους 
γνωστή: επειδή η δημόσια υ¬ 
πηρεσία και οι ημικρατικοί ορ¬ 
γανισμοί χρησιμοποιούνταν 
σαν το εργαλείο για εξυπηρέ¬ 


τηση της κομματικής πελατεί¬ 
ας. Αυτή η πολιτική εφαρμό¬ 
στηκε αρχικά από τις κυβερνή¬ 
σεις του Μακάριου, έφτασε 
στο απόγειο της με τον Κυπρι¬ 
ανού και συνεχίστηκε επάξια 
και από τον Κληρίδη. Εφαρμό¬ 
ζεται εδώ και 50 χρόνια και 
δεν προκάλεσε την κατάρρευ¬ 
ση της οικονομίας. 

Η προσπάθεια να φορτώ¬ 
σουν τις ευθύνες για την κα¬ 
τάρρευση της οικονομίας στο 
κράτος ή στην καθυστέρηση 
να πάρει μέτρα η προηγούμε¬ 
νη κυβέρνηση έχει σαν στόχο 
να κρύψει τους πραγματικούς 
υπεύθυνους που είναι ο τρά¬ 
πεζες και οι κερδοσκόποι της 
αγοράς. 

Σίγουρα έκανε λάθη η Κυ¬ 
βέρνηση Χριστόφια, αλλά όχι 
αυτά για τα οποία την κατηγο¬ 
ρούν Η διαδρομή της κυβέρ¬ 
νησης Χριστόφια ήταν συνε¬ 
πής με τη διακήρυξη του ίδιου 
ότι δεν επρόκειτο να ανατρέ¬ 
ψει τον καπιταλισμό αλλά να 
τον διαχειριστεί! Κι αυτό που 
έγινε ήταν, δυστυχώς για τους 
εργαζόμενους, να διαχειριστεί 
τον ελληνοκυπριακό καπιταλι¬ 
σμό κάτω από συνθήκες της 
μεγαλύτερης παγκόσμιας οικο¬ 
νομικής κρίσης μετά τη δεκαε- 

τία του 1930. Παρόλο που 
έδωσε κοινωνικές παροχές 
δεν έθιξε τα δικαιώματα του 
κεφαλαίου ενώ σύρθηκε σε 
νεοφιλελεύθερες επιλογές, κά¬ 
νοντας παραχωρήσεις 
(παγοποίηση ΑΤΑ, μειώσεις 
μισθών δημοσίων, προϋπολο¬ 
γισμός λιτότητας για το 2012), 
επιδοτώντας φοροαπαλλαγές, 
δίνοντας εγγυήσεις δισεκατομ¬ 
μυρίων στις τράπεζες για να 
αυξήσουν τη ρευστότητα μετα- 
τρέποντας την οικονομία από 
πλεονασματική σε ελλειμματι- 
κή και υπογράφοντας ένα πιο 
«υποφερτό» μνημόνιο. Μια 
πολιτική που αφόπλισε τους 
εργαζόμενους από του να α¬ 
ποκρούσουν τις επιθέσεις της 
τρόικας και του κεφαλαίου. 

ΓΓ αυτό και η υποκρισία και 
το θράσος σύσσωμης της δε¬ 
ξιάς και της άρχουσας τάξης 
είναι απύθμενο όταν σήμερα 
επιδίδονται σε μια ενορχη¬ 
στρωμένη εκστρατεία για τις 
ευθύνες της «αριστερής κυ¬ 
βέρνησης» Χριστόφια. 

Και χρειάζεται ακόμη περισ¬ 
σότερο θράσος αυτοί που 
κρατικοποίησαν τις ζημιές των 
ιδιωτικών τραπεζών φορτώνο¬ 
ντας τις στις πλάτες των εργα¬ 
ζομένων και των φτωχών 


στρωμάτων του πληθυσμού 
να θέλουν σήμερα να ιδιωτικο¬ 
ποιήσουν τα κέρδη των δημο¬ 
σίων επιχειρήσεων. Κέρδη 
που σε ένα μεγάλο βαθμό κα¬ 
ταλήγουν σαν εισφορές στο 
κράτος. 

Ρήξη με το ευρώ και 
την Ε.Ε. 

Δυστυχώς τα κόμματα συμ¬ 
φωνούν με την κυβέρνηση ότι 


θα πρέπει να πληρωθούν αυ¬ 
τά τα χρέη παρά το ότι ανα¬ 
γνωρίζουν ότι δεν ευθύνεται ο 
κόσμος για αυτά. Εκεί που δι¬ 
αφωνούν είναι στο από πού 
θα βρεθούν τα λεφτά. Τα συ- 
γκυβερνώντα κόμματα θέλουν 
να τα πάρουν από τους εργα¬ 
ζόμενους και τους φτωχούς 
και μας έχουν κηρύξει τον πό¬ 
λεμο οδηγώντας στην εξαθλί¬ 
ωση τα πιο χαμηλά στρώματα 
του πληθυσμού. Η ΕΔΕΚ μιλά 


ενάντια στο μνημόνιο αλλά δεν 
έχει καμιά ουσιαστική αντιπρό¬ 
ταση. Το ΑΚΕΛ υποστηρίζει 
έξοδο από το μνημόνιο με 
έξοδο από το ευρώ. 

Παρά το ότι η πρόταση του 
ΑΚΕΛ κινείται προς τη σωστή 
κατεύθυνση είναι ανεπαρκής, 
πάει μόνο μέχρι τα μισά του 
δρόμου. Σίγουρα δεν μπορεί 
να υπάρξει έξοδος από το 
μνημόνιο χωρίς έξοδο από το 
ευρώ αλλά η έξοδος από το 
ευρώ δεν σημαίνει αυτόματα 
και έξοδο από το μνημόνιο. Η 
έξοδος από το ευρώ σε μια 
προοπτική επιστροφής σε ένα 
εθνικό νόμισμα και μια εθνική 
περιχαράκωση για να μπο¬ 
ρούμε να ασκούμε πιο αποτε¬ 
λεσματική νομισματική πολιτι¬ 
κή και να ελέγξουμε την υποτί¬ 
μηση του νομίσματος, ακόμη 
και αν μπορούσε να γίνει 
«συντεταγμένα» και 
«ελεγχόμενα» όπως εισηγείται 
το ΑΚΕΛ, δηλαδή σε συνεννό¬ 
ηση με τους υπόλοιπους της 
Ε.Ε., (πράγμα απίθανο), δεν 
θα μπορούσε να μας σώσει 
από τις συνέπειες μια μεγάλης 
υποτίμησης, που θα οδηγήσει 
σε περισσότερη φτώχεια και 
ανέχεια τους εργαζόμενους και 
γενικά τα χαμηλά στρώματα 
της κοινωνίας. 

Η έξοδος από το ευρώ μπο¬ 
ρεί να έχει νόημα και αποτέλε¬ 
σμα μόνο στην προοπτική υιο¬ 
θέτησης ενός συνολικού προ¬ 
γράμματος με ριζοσπαστικά 
μέτρα. 

Μέτρα ανυπακοής στους 
εκβιασμούς της τρόικα, της 
Ευρωπαϊκής Κεντρικής Τρά¬ 
πεζας και της Ε.Ε., στη βάση 
μιας πολιτικής που να δηλώνει 
ξεκάθαρα ότι δεν έχουμε ανά¬ 
γκη κανένα δάνειο, αρκεί να 
προχωρήσουμε σε στάση 
πληρωμών του χρέους. Δεν 
είναι δικό μας χρέος και δεν το 
πληρώνουμε, να πληρώσουν 
αυτοί που τα έφαγαν. 

Χρειάζεται ακόμη να προ¬ 
χωρήσουμε σε άμεση κρατικο¬ 
ποίηση των τραπεζών κάτω 
από εργατικό έλεγχο, για να 
εξυπηρετούν τις ανάγκες της 
ανάπτυξης και της κοινωνικής 
πρόνοιας, και όχι των τραπε¬ 
ζιτών που ξεπλύθηκαν με ένα 
«συγνώμη κάναμε λάθος» και 
συνεχίζουν τον πόλεμο ενάντι¬ 
α στους φτωχούς. 

Χρειάζεται να διασφαλιστεί 
ο κρατικός χαρακτήρας των 
βασικών τομέων της οικονομί¬ 
ας, υγεία, παιδεία, ενέργεια, 
τηλεπικοινωνίες, ηλεκτρισμός, 


και να κρατικοποιηθούν όσοι 
έχουν παραχωρηθεί στους ι¬ 
διώτες όπως αεροδρόμια και 
συγκοινωνίες, με κοινωνικό 
έλεγχο για να αποτρέψουμε τα 
σκάνδαλα, τις μίζες και τη κα¬ 
κοδιαχείριση. 

Χρειάζεται η άμεση φορολό- 
γηση του πλούτου και της εκ¬ 
κλησίας και η αύξηση του εται¬ 
ρικού φόρου. 

Χρειάζεται η δραστική μείω¬ 
ση των στρατιωτικών δαπα¬ 
νών και της στρατιωτικής θη¬ 
τείας. 

Θα πρέπει ακόμη το κράτος 
να οδηγήσει στα δικαστήρια 
τους υπεύθυνους που προκά- 
λεσαν αυτή τη καταστροφή και 
όσους φυγάδευσαν κεφάλαια 
στο εξωτερικό και να τους α¬ 
ναγκάσει να πληρώσουν ή να 
δημεύσει τις περιουσίες τους. 

Ολ’ αυτά είναι μέτρα που θα 
μπορούσαν να αποφέρουν 
άμεσα έσοδα για να λειτουρ¬ 
γήσει το κράτος χωρίς να 
χρειάζεται να μειώσει τους μι¬ 
σθούς, τις συντάξεις και τις 
κοινωνικές παροχές ή να προ¬ 
χωρήσει σε ιδιωτικοποιήσεις. 

Μέσα στα πλαίσια αυτά η 


ίο 


ρήξη με το ευρώ και την ίδια 
την Ε.Ε. είναι όχι μόνο αναπό¬ 
φευκτη αλλά και αναγκαία. Αν 
δεν είσαι αποφασισμένος για 
αυτή τη ρήξη τότε δεν υπάρχει 
προοπτική εξόδου από το 
μνημόνιο. 

Εργατική αντίσταση 
και αλληλεγγύη 

Μια τέτοια πολιτική δεν 
μπορεί βέβαια να περιμένει 
κανείς ότι θα την προωθήσει ο 
Αναστασιάδης με τον Αβέρωφ 
και τον Παπαδόπουλο. Αυτοί 
είναι ταγμένοι με την άλλη 
πλευρά. Τα συμφέροντα τους 
ταυτίζονται με τους ευρωπαί- 
ους ομολόγους τους. Αυτοί 
είναι η εσωτερική τρόικα. Το 
μνημόνιο δεν ήταν παρά η ευ¬ 
καιρία να προωθήσουν ότι ζη¬ 
τούσαν τόσα χρόνια και δεν 
μπορούσαν να τα περάσουν 
εξαιτίας της αντίστασης των 
εργαζομένων και των συνδικά¬ 
των τους. Ούτε μπορεί να πε¬ 
ριμένει κανείς από την Βουλή 
που ελέγχεται από τα κόμματα 
της συγκυβέρνησης ότι θα 
μπει φραγμός σε αυτά τα σχέ¬ 
δια. 

Μια τέτοια πολιτική μπορεί 
να την επιβάλει μόνο ένα μαζι¬ 
κό και δυναμικό εργατικό κίνη¬ 


μα. Χρειάζεται ένας εργατικός 
ξεσηκωμός και αντίσταση στο 
μνημόνιο σε κάθε περίπτωση 
που πάει να εφαρμοστεί, στον 
τομέα της Υγείας, της Παιδεί¬ 
ας, τις ιδιωτικοποιήσεις, τις 
εκποιήσεις και όλα τα άλλα. 

Μπορεί να γίνει κάτι τέτοιο; 
Δεν θα μας τσακίσει η Ε.Ε. το 
ΔΝΤ και οι μηχανισμοί που 
ελέγχουν; Δεν θα μας κόψουν 
τα φάρμακα, τα καύσιμα, και 
διάφορα άλλα προϊόντα και 
αγαθά που εισάγουμε από το 
εξωτερικό όπως μας απειλεί η 
κυβέρνηση και οι σύνδεσμοι 
των εργοδοτών; Δεν θα απο¬ 
μονωθούμε πολιτικά και θα 
χάσουμε την υποστήριξη της 
Ε.Ε.. Δεν θα αδυνατίσει η θέ¬ 
ση μας στο κυπριακό; 

Όλη αυτή η επιχειρηματο¬ 
λογία αγνοεί ένα πολύ σημα¬ 
ντικό παράγοντα, το κίνημα 
στην κάθε χώρα. Οι κυβερνή¬ 
σεις δεν είναι εύκολο πια να 
αποφασίζουν χωρίς να παίρ¬ 
νουν υπόψη τους τις αντιδρά¬ 
σεις του κόσμου μέσα στην 
ίδια τους τη χώρα. Στις περισ¬ 
σότερες χώρες της Ε.Ε. ανα¬ 
πτύσσονται κινήματα ενάντια 
στα μνημόνια και τις πολιτικές 
λιτότητας. Κινήματα που 
έδειξαν μια εκπληκτική αντοχή 

αλλά και αλληλεγγύη στους 
αγώνες των εργαζομένων σε 
άλλες χώρες που παλεύουν 
για τον ίδιο σκοπό. Η αλληλεγ¬ 
γύη στους αγώνες των εργα¬ 
ζομένων στην Ελλάδα έκανε 
το σύνθημα «είμαστε όλοι 
Έλληνες» να ακούγεται από 
την Μαδρίτη και την Βαρκελώ¬ 
νη, μέχρι το Λονδίνο και το 
Παρίσι. Έφτασε ακόμη και μέ¬ 
σα στο Γερμανικό Κοινοβούλιο 
που το φώναξε βουλευτής της 
αριστερός. Ο ενθουσιασμός 
που προκάλεσε σε πολύ κό¬ 
σμο σε ολόκληρη την Ευρώ¬ 
πη, η απόρριψη από την κυ¬ 
πριακή Βουλή της πρώτης 
συμφωνίας για το κούρεμα 
όλων των καταθέσεων, μετά 
τις μεγάλες κινητοποιήσεις 
των εργαζομένων στη Κύπρο, 
καταγράφηκε από πολλά διε¬ 
θνή ΜΜΕ. 

Πόσο εύκολο θα είναι για τις 
κυβερνήσεις σε αυτές τις χώ¬ 
ρες της Ε.Ε. να συμμετέχουν 
σε μια πολιτική στραγγαλι¬ 
σμού ενός κινήματος που θα 
ανέτρεπε το μνημόνιο και τις 
πολιτικές λιτότητας σε μια 
άλλη ευρωπαϊκή χώρα προς 
όφελος των εργαζομένων; Οι 
περισσότερες κυβερνήσεις 
στην Ε.Ε. στηρίζονται πάνω 
σε πολύ αδύνατες πλειοψηφί- 


ες όπως στην Ελλάδα, Ισπανί¬ 
α, Ιταλία, Πορτογαλία εξαιτίας 
των κινητοποιήσεων ενάντια 
στα μνημόνια και τις πολιτικές 
λιτότητας. Είναι πιο πιθανό τα 
κινήματα σε αυτές τις χώρες 
να ακολουθήσουν το παρά¬ 
δειγμα μιας χώρας που ανέ¬ 
τρεψε το μνημόνιο και την κυ¬ 
βέρνηση που προσπαθούσε 
να το επιβάλει παρά να στηρί¬ 
ξουν την κυβέρνηση τους για 
να στραγγαλίσει το κίνημα σε 
αυτή τη χώρα. 

Αυτό δεν εκφράζει απλά 
ένα δικό μας ευσεβή πόθο αλ¬ 
λά μια ρεαλιστική προοπτική 
στις σημερινές συνθήκες κρί¬ 
σης για αρκετές χώρες της ευ¬ 
ρωζώνης και ιδιαίτερα την Ελ¬ 
λάδα, που μετά από αλλεπάλ¬ 
ληλα μνημόνια και χρόνια 
σκληρών αγώνων συνεχίζει να 
αντιστέκεται και η προοπτική 
να πέσει ο Σαμαράς και να 
κερδίσει τις εκλογές η αριστε¬ 
ρά στοιχειώνει τα ευρωαφεντι- 
κά. 

Όσο για το αν θα αδυνατή¬ 
σει η θέση της ελληνοκυπρια¬ 
κής πλευράς στο κυπριακό. 
Αυτό εμάς δεν μας απασχολεί. 
Αυτό έχει σημασία μόνο για 
όσους θέλουν να επιβάλουν 
στους τουρκοκύπριους μια δι¬ 

ευθέτηση του προβλήματος με 
τους δικούς τους όρους. Εμείς 
κτίζουμε γέφυρες επικοινωνίας 
και συνεργασίας με τους τουρ¬ 
κοκύπριους εργαζόμενους στη 
προοπτική ενός κοινού μετώ¬ 
που δράσης με στόχο την 
προώθηση της ειρήνης, της 
συμφιλίωσης και μιας δημο¬ 
κρατικής διευθέτησης του κυ¬ 
πριακού μέσα από μια κοινά 
αποδεκτή συμφωνία. Πιστεύ¬ 
ουμε ότι αυτό επιθυμεί και η 
πλειοψηφία των απλών αν¬ 
θρώπων στο νησί οι οποίοι 
ενδιαφέρονται να ξεφύγουν 
από τη μέγγενη του μνημονίου 
και ελπίζουν ότι μια ειρηνική 
διευθέτηση του κυπριακού θα 
βοηθήσει να δημιουργηθούν 
καλύτερες συνθήκες για όλους 
τους κατοίκους του νησιού. 

Υπάρχει αυτή η προο¬ 
πτική; 

Μπορούμε να ελπίζουμε σε 
μια τέτοια προοπτική στη Κύ¬ 
προ; Μπορούμε να ελπίζουμε 
σε ένα μαζικό, δυναμικό, δη¬ 
μοκρατικό εργατικό κίνημα; 
Χωρίς αυτό δεν μπορούμε να 
πετύχουμε καμιά ανατροπή 
του μνημονίου, ούτε να ελπί¬ 
ζουμε στην αλληλεγγύη των 
κινημάτων από την υπόλοιπη 
Ευρώπη και αλλού. 


Μέχρι σήμερα οι αντιδρά¬ 
σεις των συνδικάτων αλλά και 
της επίσημης αριστερός, του 
ΑΚΕΛ, με εξαίρεση την πρώτη 
περίοδο μετά την υπογραφή 
της πρώτης συμφωνίας Ανα- 
στασιάδη - Ευτορτουρ ήταν 
υποτονικές. Από τότε μέχρι 
σήμερα δεν έγιναν και πολλά 
πράγματα. Η αντίσταση ήταν 
περισσότερο φραστική παρά 
ουσιαστική. Κάτι που ανησυχεί 
και απογοητεύει τον κόσμο. 
Όχι μόνο γιατί ήταν η κυβέρνη¬ 
ση του ΑΚΕΛ που πέρασε τα 
μισά μνημονιακά νομοσχέδια, 
αλλά ακόμη και σαν αντιπολί¬ 
τευση όταν χρειάστηκε να συ- 
γκρουστεί με τις πρόνοιες του 
μνημονίου για τον Συνεργατι¬ 
σμό έκανε πίσω μπροστά στο 
επιχείρημα ή ψηφίζετε ή δεν 
εκταμιεύεται η επόμενη δόση 
του δανείου. Οι αλλαγές που 
επικαλείται ότι έγιναν στο νο¬ 
μοσχέδιο ήταν μάλλον διακο- 
σμητικές και δεν αναιρούν 
τους λόγους για τους οποίους 
αρχικά δεν ψήφισε το νομο¬ 
σχέδιο, όπως τον κίνδυνο να 
περάσει στα χέρια του ιδιωτι¬ 
κού κεφαλαίου ο Συνεργατι¬ 
σμός. 

Υπήρξαν όμως και κάποιες 
πρωτοβουλίες και κινήσεις 
που προσπάθησαν να οργα- 

νώσουν και να συντονίσουν τη 
δράση των εργαζομένων και 
των συνδικάτων όπως η 
«Κίνηση Ενάντια στις Ιδιωτικο¬ 
ποιήσεις και τις Πολιτικές Λιτό¬ 
τητας» που στηρίζεται από το 
ΑΚΕΛ και που οργάνωσε μια 
αρκετά μαζική κινητοποίηση 
έξω από το Προεδρικό το πε¬ 
ρασμένο καλοκαίρι, που δυ¬ 
στυχώς έμεινε και αυτή χωρίς 
συνέχεια. Σήμερα βλέπουμε 
και άλλες κινήσεις προς τη κα¬ 
τεύθυνση οργάνωσης της αντί¬ 
στασης από τα κάτω, όπως το 
«Κίνημα ενάντια στις εκποιή¬ 
σεις». Αρχίζουμε να βλέπουμε 
και κάποιες δυναμικές κινήσεις 
όπως τις στάσεις εργασίας α¬ 
πό τους εργαζόμενους στην 
ΑΤΗΚκαι τηνΑΗΚ. 

Σήμερα εμφανίζεται ένα νέο 
στρώμα εργαζομένων που 
ψάχνουν απαντήσεις προς τα 
αριστερά, που θέλουν να κο¬ 
ντράρουν τις πολιτικές λιτότη¬ 
τας και το μνημόνιο. Ένας κό¬ 
σμος, κυρίως νεολαίοι, που 
δεν πείθεται από τα συνθήμα¬ 
τα για εθνική ενότητα και λύ¬ 
σεις που θα τις δώσουμε όλοι 
μαζί, και αυτοί που προκάλε- 
σαν την καταστροφή και τα 
θύματα της. Που ψάχνουν τα¬ 
ξικές απαντήσεις στον πόλεμο 
που μας έχει κηρύξει το κεφά¬ 


λαιο, που θέλουν να δώσουν 
τη κόντρα με το ρατσισμό και 
τη ξενοφοβία που έχει γίνει το 
προσφιλές καταφύγιο για τα 
κόμματα της συγκυβέρνησης 
με εξάρχωντα πρωτοψάλτη 
τον Χάσικο. Είναι ένας κόσμος 
που κοιτάζει προς τη ριζοσπα¬ 
στική αριστερά. Χρειάζεται και 
η ριζοσπαστική αριστερά να 
κοιτάξει προς το μέρος αυτού 
του κόσμου και να του δώσει 
προοπτική, με προτάσεις που 
να μπορούν να οδηγήσουν 
στη νίκη. 

Το Σάββατο 14 του Δεκέμ¬ 
βρη έχει καλεστεί από 25 συ¬ 
νολικά οργανώσεις και συνδι¬ 
κάτα μεγάλη κινητοποίηση με 
συγκέντρωση έξω από το Υ¬ 
πουργείο Οικονομικών και πο¬ 
ρεία στο Προεδρικό κάτω από 
το σύνθημα «η κοινωνία αντι¬ 
στέκεται» «όχι στο ξήλωμα του 
κοινωνικού κράτους». Είναι 
ίσως η πρώτη φορά που τό¬ 
σες πολλές συνδικαλιστικές 
οργανώσεις, όπως η ΠΕΟ η 
ΔΕΟΚ, η ΠΟΑΣ (ανεξάρτητα 
συνδικάτα), η ΠΟΒΕΚ των κα¬ 
ταστηματαρχών, η ΟΕΛΜΕΚ 
και η ΟΛΤΕΚ των καθηγητών, 
η ΠΟΕΔ των Δασκάλων, συ¬ 
ντεχνίες των ημικρατικών και 
πολλοί άλλοι θα πορευτούν 
μαζί ενάντια στις πολιτικές λι- 

τότητας που επέβαλε το μνη¬ 
μόνιο. 

Παρά το ότι δεν μπαίνει α¬ 
πό όλους καθαρό το αίτημα 
για κατάργηση του μνημονίου, 
ουσιαστικά αυτή η εκδήλωση 
μπορεί να αποτελέσει το εναρ¬ 
κτήριο λάκτισμα για έναν πα- 
νεργατικό ξεσηκωμό που θα 
μπορέσει να βάλει σε αμφι¬ 
σβήτηση στην πράξη το μνη¬ 
μόνιο. Είναι ένα πολύ ελπιδο- 
φόρο ξεκίνημα. 

Εκείνο που χρειάζεται είναι 
να οργανωθεί, να συντονιστεί 
και να κλιμακωθεί η συνέχεια 
με απεργίες, συλλαλητήρια 
ακόμη και καταλήψεις για να 
εμποδίσουμε την εφαρμογή 
των μέτρων του μνημονίου. Οι 
εργαζόμενοι σε κάθε χώρο 
μπορούν και πρέπει να απαι¬ 
τήσουν κοινές συνελεύσεις 
όλων των συντεχνιών, για να 


ξεπεραστεί η διάσπαση 
στους χώρους δουλειάς και 
να πάρουν αποφάσεις για 
την συνέχιση και κλιμάκωση 
του αγώνα. 

Προς αυτή τη κατεύθυνση 
θα πρέπει να κινηθεί η Αρι¬ 
στερά αν θέλει να κτίσει ένα 
νικηφόρο κίνημα. Προς αυτή 
την κατεύθυνση θα πρέπει 
να κινηθεί και η «Κίνηση Ε¬ 
νάντια στις Ιδιωτικοποιήσεις» 
που έδειξε ότι μπορεί να παί¬ 
ξει ένα συντονιστικό ρόλο. 
Προς αυτή τη κατεύθυνση θα 
πρέπει να κινηθούμε και να 
πιέσουμε όσοι θέλουμε να 
δούμε ένα νέο κίνημα να γεν¬ 
νιέται , η ΕΡΑΣ που στηρίζει 
και συμμετέχει σε αυτό τον 
εργατικό ξεσηκωμό όπως και 
η Εργατική Δημοκρατία που 
δίνει όλες της τις δυνάμεις 
για την επιτυχία του. 

